
A cement és cementgyártás története

Dolgozatomban az egyik legismertebb kötőanyag – a cement -, és annak gyártási ipari múltját dolgoztam fel. Tekintettel arra, hogy a történelem folyamán többször is változott a cement fogalma, így egy rövid terminológiai értelmezést adtam.
A dolgozatom első részében a cement és érintőlegesen a cementgyártás kialakulását, fejlődését ismertetem az ókortól napjainkig. A világtörténeti felsorolásban szerepelnek a magyar vonatkozású adatok is, amelyek lényegében az 1800-s évekből erednek. A szigorú történelmi kronológiát néhány helyen kisebb, az adott évszámhoz, eseményhez kapcsolódó információkkal egészítettem ki, mint pl.: a ma már nem látható Cornwall-i világító torony (John Smeaton) rövid története.
Dolgozatom második felében a magyarországi cementgyártást ismertetem a kezdetektől – 1800-s évek közepe - napjainkig. Az általános történeti fejlődésen túl, részletesen foglalkozom az egyik hazai cementgyártó céggel – HOLCIM -, amelynek oka, hogy az YBL Miklós Építéstudományi Kar Műszaki Alaptárgyi tanszéke szoros együttműködésben van, melynek eredményeként többek között egy szakmai kiadvány szerkesztésében veszünk részt.



